**APSTIPRINĀTS** ar Gulbenes novada Stradu pagasta pārvaldes Iepirkuma komisijas 2015.gada 24.augusta sēdes lēmumu

(protokols Nr. 1)

**GULBENES NOVADA**

 **STRADU PAGASTA PĀRVALDE**

IEPIRKUMS PUBLISKO IEPIRKUMU LIKUMA 8.2 PANTA KĀRTĪBĀ

**„PĀRTIKAS PRODUKTU PIEGĀDE**

**GULBENES NOVADA STRADU PAGASTA**

**STĀĶU PAMATSKOLAI, STĀĶU PIRMSSKOLAS IZGLĪTĪBAS IESTĀDEI”**

**NOLIKUMS**

Iepirkuma identifikācijas Nr. GN SPP - 2015/2

Stradu pagasts, 2015

**1. VISPĀRĪGĀ INFORMĀCIJA**

* 1. **Iepirkuma identifikācijas numurs:** GN SPP - 2015/2
	2. **Pasūtītājs**

**GULBENES NOVADA STRADU PAGASTA PĀRVALDE**

Adrese: Parka iela 10, Gulbene, Gulbenes novads, LV-4401

Reģistrācijas Nr. 90000025821

Tālrunis: +371 64473860, fakss +371 64472052

e-pasts: stradu.pagasts@gulbene.lv

AS „Swedbank”, kods HABALV22, norēķinu konts: LV54HABA0551019751446

Kontaktpersona iepirkuma norises jautājumos:

 Juris Duļbinskis, tālr. 26353089, e-pasts: stradu.pagasts@gulbene.lv

Kontaktpersonas par jautājumiem, kas saistīti ar pārtikas produktu piegādi:

 Stradu pagasta Stāķu pamatskolas lietvede Jolanta Kuprovska, tālr. 64497583;

 Stradu pagasta Stāķu pirmsskolas izglītības iestādes vadītājas vietniece saimnieciskajā darbā Tamāra Griestiņa, tālr.64497390.

* 1. **Pretendenti**
		1. Iepirkumā var piedalīties fiziska vai juridiska persona, vai personu apvienība jebkurā to kombinācijā, kas atbilst iepirkuma dokumentācijā noteiktajām prasībām.
		2. Pretendentu iepirkuma ietvaros pārstāv:
			1. pretendents (ja pretendents ir fiziska persona) vai tā pilnvarota persona;
			2. pretendenta paraksttiesīga amatpersona (ja pretendents ir juridiska persona) vai pretendenta amatpersonas pilnvarota persona;
			3. ja pretendents ir personālsabiedrība (pilnsabiedrība vai komandītsabiedrība), piedāvājumā norādīts personālsabiedrības biedrs, ievērojot 1.3.2.1. un 1.3.2.2.apakšpunktā noteikto kārtību;
			4. visi personu apvienības dalībnieki, ievērojot 1.3.2.1. un 1.3.2.2.apakšpunktā noteikto (ja pretendents ir personu apvienība).
	2. **Iepirkuma metode**

Iepirkums tiek organizēts saskaņā ar Publisko iepirkumu likuma 82.pantu.

* 1. **Iepirkuma nolikuma saņemšana**

Nolikums un tā pielikumi ir brīvi un tieši elektroniski pieejami Pasūtītāja mājaslapā internetā <http://www.gulbene.lv/index.php/iepirkumu-procedras>. Ar iepirkuma komisijas apstiprināto nolikumu papīra formātā pretendenti var iepazīties, ierodoties Stradu pagasta pārvaldē, Parka ielā 10, Gulbenē, no pirmdienas līdz ceturtdienai no plkst.8:00 līdz 17:00, piektdienās no plkst.8:00 līdz 16:00 pēc iepirkuma izziņošanas Iepirkumu uzraudzības biroja interneta mājaslapā, līdz 2015.gada 4.septembrim, plkst.10:00. Ja ieinteresētā persona pieprasa izsniegt iepirkuma dokumentus drukātā veidā, Pasūtītājs tos izsniedz ieinteresētajai personai triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

* 1. **Piedāvājuma iesniegšanas vieta, datums, laiks un kārtība**

1.6.1. Pretendenti piedāvājumus var iesniegt līdz 2015.gada 4.septembrim, plkst.1000 Gulbenes novada Stradu pagasta pārvaldē, Parka ielā 10, Gulbenē, Gulbenes novadā, LV-4401, iesniedzot personīgi vai atsūtot pa pastu. Pasta sūtījumam jābūt nogādātam šajā punktā norādītajā adresē līdz augstākminētajam termiņam. Piedāvājums, kas iesniegts pēc minētā termiņa, netiks izskatīts un tiks atdots atpakaļ iesniedzējam.

1.6.2. Piedāvājumi, kas iesniegti pēc Nolikuma 1.6.1.punktā noteiktā termiņa netiks izskatīti un neatvērti nodoti atpakaļ Pretendentam.

* + 1. Pasūtītājs neatbild par pazudušiem piedāvājumiem, un tam nav jāpierāda korespondences saņemšana, ja Pretendenti pielietojuši citu piedāvājumu iesniegšanas metodi.
		2. Saņemot piedāvājumu, pasūtītājs reģistrē pretendentu piedāvājumu iesniegšanas secībā. Pretendenta sarakstā norāda pretendentu (juridiskai personai – nosaukumu), tā adresi, e-pasta adresi, tālruņa un faksa numuru, kā arī piedāvājuma iesniegšanas datumu un laiku.
		3. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).
		4. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.
		5. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Gulbenes novada Stradu pagasta pārvaldē, Parka ielā 10, Gulbenē, Gulbenes novadā, LV-4401. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot *„Piedāvājuma grozījumi”* vai *„Piedāvājuma atsaukums”.* Piedāvājuma atsaukšanai ir bezierunu raksturs un tā izslēdz pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
		6. Visiem pretendentiem iepirkumā tiek piemēroti vienādi noteikumi.

**1.7. Piedāvājuma noformēšana**

1.7.1. Piedāvājums iesniedzams aizlīmētā, aizzīmogotā aploksnē, uz kuras jānorāda:

* pasūtītāja nosaukums un adrese;
* pretendenta nosaukums, juridiskā adrese;
* atzīme *„Piedāvājums iepirkumam „****Pārtikas produktu piegāde Gulbenes novada Stradu pagasta Stāķu pamatskolai, Stāķu pirmsskolas izglītības iestādei”****, identifikācijas Nr. GN SPP - 2015/2”. Neatvērt līdz 2015.gada 4.septembrim, plkst.1000. Atvērt tikai iepirkuma komisijas klātbūtnē.”*

1.7.2. Piedāvājuma dokumentiem jābūt sastādītiem latviešu valodā 1 eksemplārā. Ja piedāvājumā iekļauti dokumenti svešvalodā, tad tiem jāpievieno tulkojums latviešu valodā. Par dokumenta tulkojuma atbilstību oriģinālam atbild Pretendents.

1.7.3. Dokumentiem jābūt cauršūtiem vai caurauklotiem. Auklu gali jāpārlīmē un jābūt norādei par kopējo lappušu skaitu, šuvuma vietai jābūt apstiprinātai ar Pretendenta zīmogu (ja pretendents ir juridiska persona) un Pretendenta parakstu. Lapas jānumurē un tām jāatbilst pievienotajam satura radītājam.

1.7.4. Piedāvājuma dokumenti jāizstrādā atbilstoši Dokumentu juridiskā spēka likuma un 28.09.2010. Ministru kabineta noteikumu Nr.916 „Dokumentu izstrādāšanas un noformēšanas kārtība” prasībām. Piedāvājumā iekļautajiem dokumentiem jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai labojumiem.

1.7.5. Piedāvājums jāsagatavo latviešu valodā. Ja piedāvājumā iekļauti dokumenti svešvalodā, tad pretendents pievieno tulkojumu valsts valodā saskaņā ar 2000.gada 22.augusta Ministru kabineta noteikumiem Nr.291 “Kārtība, kādā apliecināmi dokumentu tulkojumi valsts valodā”.

1.7.6. Iesniedzot piedāvājumu vai pieteikumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots. Ja iepirkumu komisijai, turpmāk – Komisija, rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu.

1.7.7. Pretendenta pieteikumu dalībai iepirkumā, finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu caurauklojumu apliecina atbilstoši šī nolikuma 1.3.2. apakšpunktam izvēlēta persona. Dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot šī nolikuma 1.3.2.1. un 1.3.2.2. apakšpunktā noteikto.

1.7.8.Komisija pieņem izskatīšanai tikai tos pretendentu iesniegtos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim un atbilst Nolikuma 1.7.1.punkta prasībām.

1.7.9. Iesniegtie piedāvājumi, izņemot Nolikuma 1.7.2. un 1.7.7.punktā noteikto gadījumu, ir Pasūtītāja īpašums un netiks atdoti atpakaļ Pretendentiem.

**2. INFORMĀCIJA PAR IEPIRKUMA PRIEKŠMETU**

**2.1. Iepirkuma priekšmeta apraksts**

2.1.1.Iepirkuma priekšmets ir pārtikas produktu piegāde Gulbenes novada Stradu pagasta Stāķu pamatskolai, Stāķu pirmsskolas izglītības iestādei,identifikācijas Nr. GN SPP - 2015/2.

2.1.2. CPV kods: 1500000-8.

2.1.3. Iepirkuma priekšmets ir sadalīts 10 (desmit) daļās:

1.daļa – Piens un piena produkti;

2.daļa – Kartupeļi;

3.daļa – Cūkgaļa un tās subprodukti;

4.daļa – Gaļas produkti un desas;

5.daļa – Saldētas ogas, zivis kā akvakultūras produkti;

6.daļa – Lauku platībās audzētās dārzeņu kultūras;

7.daļa – Segtās platībās audzētas dārzeņu kultūras;

8.daļa – Maize un maizes izstrādājumi;

9.daļa – Svaigi augļi un ogas;

10.daļa – Bakalejas preces.

* + 1. Pretendents var iesniegt piedāvājumu par vienu vai vairākām iepirkuma priekšmeta daļām, ievērojot iepirkuma nolikumā, t. sk. Tehniskajās specifikācijās noteiktās prasības.
		2. **Tehniskās specifikācijā norādītais paredzamā iepirkuma apjoms ir aptuvens un var tikt precizēts iepirkuma gaitā pēc faktiskās nepieciešamības.**
		3. Katras pārtikas preču grupas produktiem ir jāatbilst attiecīgai preču grupai piemērojamiem Latvijas Republikas normatīvajiem aktiem.
		4. Pretendentam pēc Pasūtītāja pieprasījuma jāuzrāda oficiāla kvalitātes kontroles institūcijas vai citas kompetentas iestādes izdota sertifikāta kopija, kas apliecina preces atbilstību standartiem.
		5. **Piegāde**: preces piegāde jānodrošina Pasūtītāja norādītajā adresē 1 (vienas) darba dienas laikā no pasūtījuma (elektroniski vai pa faksu) nosūtīšanas dienas. Konkrētais pārtikas produktu sortiments un apjoms, kā arī tiešais piegādes laiks tiek saskaņots pa telefonu vai faksu.
	1. **Līguma izpildes vietas:**

- Stāķu pamatskola, Stāķi 7, Stradu pag., Gulbenes novads, LV-4417.

 - Stāķu pirmsskolas izglītības iestāde, Stāķi 21, Stradu pag., Gulbenes novads, LV-4417.

* 1. **Līguma darbības termiņš:** 12 (divpadsmit) mēneši no līguma noslēgšanas dienas vai līdz brīdim, kad izpildīta Līguma summa – atkarībā no tā, kurš no nosacījumiem iestāsies pirmais.

**3. PRETENDENTU ATLASES PRASĪBAS**

* 1. Pasūtītājs izslēdz pretendentu no dalības Iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.
	2. Nosacījumi pretendenta dalībai iepirkumā attiecas uz pretendentu (ja pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība).
	3. Prasības attiecībā uz pretendenta atbilstību profesionālās darbības veikšanai
		1. Pretendents ir reģistrēts atbilstoši normatīvo aktu prasībām.
		2. Pretendentam (t. sk. katram piegādātāju apvienības dalībniekam) atbilstoši Pārtikas aprites uzraudzības likuma prasībām ir tiesības piedalīties pārtikas apritē kā tehniskajā piedāvājumā iekļauto pārtikas preču ražotājam un/ vai izplatītājam (prasība attiecas uz pretendentiem, piegādātāju apvienības dalībniekiem, kuru darbība pakļauta Pārtikas aprites uzraudzības likuma prasībām).
	4. **Prasības attiecībā uz personu apvienībām un personālsabiedrībām**
		1. Ja piedāvājumu iesniegusī personu apvienība tiek atzīta par iepirkuma uzvarētāju, personu apvienībai 10 (desmit) darba dienu laikā no dienas, kad iepirkuma komisija nosūtījusi paziņojumu par iepirkuma rezultātiem, jāizveido personālsabiedrība Latvijas Republikas normatīvajos aktos noteiktajā kārtībā. Sabiedrība rakstveidā informē Pasūtītāju par personu, kas pārstāvēs sabiedrību līguma parakstīšanā, paziņojumam pievienojot personālsabiedrības reģistrācijas apliecības kopiju.
		2. Ja Pasūtītājs nesaņem Nolikuma 3.4.1.punktā minētajā termiņā norādītos dokumentus, uzskatāms, ka Pretendents atteicies noslēgt iepirkuma līgumu un Pasūtītājs pieņem lēmumu slēgt līgumu ar Pretendentu, kura piedāvājums ir ieguvis nākamo lielāko punktu skaitu.

## Prasības tehniskajām un profesionālajām spējām

* + 1. Pretendenta rīcībā (īpašumā, valdījumā vai nomā vai pamatojoties uz sadarbības līgumu) ir atbilstoši aprīkoti transporta līdzekļi Pretendenta tehniskajā piedāvājumā noteikto preču piegādei, nodrošinot vispārējo higiēnas un ar pārtikas apriti saistīto normatīvo aktu prasību izpildi un ievērojot produktu grupām raksturīgo temperatūras režīmu.

**4. IESNIEDZAMIE DOKUMENTI**

* 1. **Pretendentu kvalifikācijas dokumenti**
		1. Pretendenta pieteikums dalībai iepirkumā, kas sagatavojams atbilstoši nolikuma pievienotajai formai (1.pielikums). Pieteikums jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir personu apvienība jebkurā to kombinācijā vai personālsabiedrība, pieteikums jāparaksta katra personu apvienības dalībnieka vai personālsabiedrības biedra pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību vai personālsabiedrību iepirkumā, kā arī katras personas atbildības apjomu.
		2. Dokuments vai dokumenti, kas apliecina piedāvājuma dokumentus parakstījušās, kā arī piedāvājuma daļu caurauklojumus apliecinājušās personas tiesības pārstāvēt pretendentu Iepirkuma ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta un apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku Iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
		3. Ja pretendents ir personu apvienība, pretendentam ir jāiesniedz visu apvienības dalībnieku parakstīts saistību raksts (protokols, vienošanās, dibināšanas līgums vai cits dokuments), kurš apliecina, ka katrs personu apvienības dalībnieks atsevišķi un visi kopā ir atbildīgi par iepirkuma līguma izpildi, un visi personu apvienības dalībnieki ir pilnvarojuši vienu no dalībniekiem parakstīt iepirkuma līgumu un citus dokumentus, saņemt un izdot rīkojumus personu apvienības dalībnieku vārdā, kā arī saņemt maksājumus no Pasūtītāja.
		4. Lai pārbaudītu Pretendenta atbilstību nolikuma 3. sadaļas „Prasības Pretendentiem” 3.3.2. un 3.5.1.punktā noteiktajām prasībām, Pretendentam jāiesniedz šādi pretendentu atlases dokumenti:
			1. Pārtikas un veterinārā dienesta (PVD) izsniegta reģistrācijas vai atzīšanas apliecība (kopija) vai izdruka no PVD mājas lapas par Pretendenta reģistrācijas vai atzīšanas fakta esamību, kas apliecina Pretendenta tiesības atbilstoši Pārtikas aprites uzraudzības likumam piedalīties pārtikas apritē kā Tehniskajā piedāvājumā piedāvāto preču ražotājam un/ vai izplatītājam (*prasība attiecas uz pretendentiem, kuru darbībai atbilstoši pārtikas aprites uzraudzības likuma prasībām ir nepieciešama reģistrācija PVD vai atzīšanas fakta saņemšana no PVD puses*).
			2. Apliecinājums, kas sagatavots atbilstoši nolikuma 4.pielikumā noteiktajai formai, par Pretendenta rīcībā (īpašumā (iesniedzot transportlīdzekļa tehniskās pases kopiju) vai nomā (iesniedzot nomu apliecinošu dokumentu-līguma kopiju) vai pamatojoties uz sadarbības līgumu (iesniedzot tā kopiju) esošajiem transporta līdzekļiem pretendenta tehniskajā piedāvājumā noteikto preču piegādei, nodrošinot vispārējo higiēnas un nemainīgu pārtikas produkta kvalitāti piegādes laikā.

## Tehniskais piedāvājums

### Tehniskais piedāvājums jāsagatavo saskaņā ar Tehniskās specifikācijas noteiktajām prasībām (2.pielikums).

### Pretendents, iesniedzot tehnisko piedāvājumu, apliecina piedāvātās preces atbilstību Tehniskās specifikācijās noteiktajām prasībām, apstiprina tās kvalitāti.

### Tehniskajam piedāvājumam var tikt pievienoti informatīva satura preces apraksti.

## Finanšu piedāvājums

### Finanšu piedāvājums jāsagatavo un jāiesniedz atbilstoši finanšu piedāvājuma formai (3.pielikums).

### Finanšu piedāvājumā norāda vienas pārdošanas vienības cenu *euro* (EUR) bez PVN ar divām zīmēm aiz komata atsevišķi katrai precei līguma darbības laikā, kopējo līgumcenu bez PVN.

### Cenā ietver preces piegādes izmaksas un visus iespējamos riskus, kas saistīti ar tirgus cenu svārstībām, tai skaitā arī ārvalstīs maksājamie nodokļi un nodevas. Nosakot preces maksimālo vienības cenu, jāņem vērā preces sezonalitāte un iespējamās cenas pieaugums, jo līguma darbības laikā preces vienības maksimālā cena netiks paaugstināta. Finanšu piedāvājums būs pamatā piedāvājuma cenas noteikšanai un līguma summas noteikšanai.

1. **PiedāvājumU VĒRTĒŠANAS UN IZvēles kritēriji**
	1. Komisija neizskata pretendenta piedāvājumu un izslēdz pretendentu no dalības iepirkumā, ja pretendents nav iesniedzis visus pieprasītos dokumentus vai, iesniedzot pieprasīto informāciju, norādījis nepatiesas ziņas, vai arī no iesniegtajiem dokumentiem ir konstatējams, ka pretendenta piedāvājums neatbilst iepirkuma nolikuma noteiktajām prasībām.
	2. Piedāvājumu izvēles kritērijs ir nolikumam un tā pielikumu prasībām atbilstošs **saimnieciski izdevīgākais piedāvājums.**
	3. Saimnieciski izdevīgākā piedāvājuma noteikšana notiek saskaņā ar šādiem kritērijiem:

|  |  |  |
| --- | --- | --- |
| **Nr.p.k.** | **Vērtēšanas kritērijs** | **Maksimālais punktu skaits** |
| 1. | Piedāvājuma cena, EUR (bez PVN) bez PVN iepirkuma priekšmeta daļas izpildei | **40** |
| 2. | Videi draudzīga produktu piegāde | **40** |
| 3. | Piedāvāto pārtikas produktu ar paaugstinātu kvalitātes līmeni daudzums | **20** |
| **Maksimālais iespējamais kopējais punktu skaits** | **100** |

* 1. Kritēriju novērtēšanu veic katrs Komisijas loceklis. Novērtēšana tiek veikta, katram Komisijas loceklim aizpildot vērtēšanas tabulas, piešķirot novērtējuma punktus attiecīgajam kritērijam noteiktās skaitliskās vērtības robežās. Piešķirot novērtējuma punktus, Komisijas locekļi ņem vērā Nolikumā noteiktās prasības.
	2. Vērtējot kritērijus, Komisijas locekļi ņem vērā sekojošas attiecībā uz katru noteikto kritēriju izvirzītās prasības:

5.5.1. Kritērijs „**Piedāvājuma cena, EUR bez PVN iepirkuma priekšmeta daļas izpildei”**

Maksimālais punktu skaits (40 punkti) tiek piešķirts lētākajam piedāvājumam, bet pārējiem piedāvājumiem piešķirtie punkti tiek aprēķināti saskaņā ar formulu:

K5.5.1. = Cmin/ Cver x 40, kur

K5.5.1. – kritērija novērtējuma rezultāts;

40 – kritērijam maksimālais noteiktais iegūstamo punktu skaits;

Cmin - mazākā no pretendentiem piedāvātā līgumcena EUR bez PVN par iepirkuma priekšmeta daļas izpildi;

Cver – vērtējamā piedāvājumā noteiktā līgumcena EUR bez PVN par iepirkuma priekšmeta daļas izpildi.

5.5.2. Kritērijs **„Videi draudzīga produktu piegāde”**

**Maksimālais punktu skaits – 40.**

Videi draudzīgu produktu piegāde nozīmē, ka Piegādātājs piegādes laikā nodrošina vides piesārņojuma samazināšanu ar izplūdes gāzēm no autotransporta un nodrošina ceļa seguma noslodzes samazinājumu.

Punktu skaits tiek noteikts šādi:

**40 punkti** – tiek piešķirti piedāvājumam, kurā Pretendenta norādītais preču komplektēšanas/ loģistikas centrs atrodas ne vairāk kā 40 km rādiusā no Stāķu pamatskolas un Stāķu pirmsskolas izglītības iestādes adreses.

**30 punkti** – tiek piešķirti piedāvājumam, kurā Pretendenta norādītais preču komplektēšanas/ loģistikas centrs atrodas 41- 80 km rādiusā no Stāķu pamatskolas un Stāķu pirmsskolas izglītības iestādes adreses.

**20 punkti** – tiek piešķirti piedāvājumam, kurā Pretendenta norādītais preču komplektēšanas/ loģistikas centrs atrodas 81- 120 km rādiusā no Stāķu pamatskolas un Stāķu pirmsskolas izglītības iestādes adreses.

**10 punkti** – tiek piešķirti piedāvājumam, kurā Pretendenta norādītais preču komplektēšanas/ loģistikas centrs atrodas 121 – 160 km rādiusā no Stāķu pamatskolas un Stāķu pirmsskolas izglītības iestādes adreses.

Ja pretendenta norādītais preču komplektēšanas/ loģistikas centrs atrodas tālāk par 160 km no Stāķu pamatskolas un Stāķu pirmsskolas izglītības iestādes adreses, punkti netiek piešķirti.

5.5.3. Kritērijs **„Piedāvāto pārtikas produktu ar paaugstinātu kvalitātes līmeni daudzums”**

Piedāvājumam atbilstoši Ministru kabineta 13.03.2012. noteikumu Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu klientiem” 8. punktu tiek piešķirti punkti, ja piedāvājumā ir ietverti produkti ar paaugstinātu kvalitātes līmeni.

5.5.3.1.apakškritērijs „**Nacionālajā pārtikas kvalitātes shēmā (NPKS) un bioloģiskās lauksaimniecības shēmā (BLS) sertificēto produktu daudzums**”

Maksimālais punktu skaits (15) tiek piešķirts piedāvājumam, kurā ir iekļauti visvairāk produktu, kas ir sertificēti NPKS vai BLS saskaņā ar Ministru kabineta 2008.gada 18.augusta noteikumiem Nr.663 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”, bet pārējiem piedāvājumiem piešķirtie punkti tiek aprēķināti saskaņā ar formulu:

K5.5.3.1 = Cver / Cmax x 15, kur

K5.5.3.1 – kritērija novērtējuma rezultāts;

15 – apakškritērijam maksimālais noteiktais iegūstamo punktu skaits;

Cver – vērtējamā pretendenta piedāvājumā iepirkuma priekšmeta daļā piedāvātais produktu skaits, kas ir sertificēti NPKS vai BLS;

Cmax – lielākais no pretendentiem piedāvātais produktu skaits iepirkuma priekšmeta daļā, kas sertificēti NPKS vai BLS.

5.5.3.2.apakškritērijs „**Integrētās audzēšanas sertifikācijas institūcijā (IASI) un bioloģiskās ražošanas sertifikācijas institūcijā ES (BRSI) sertificēto produktu daudzums**”

Maksimālais punktu skaits (5) tiek piešķirts piedāvājumam, kurā ir iekļauti visvairāk produktu, kas ir sertificēti IASI vai BRSI saskaņā ar Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu, Komisijas Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 un Ministru kabineta 2009.gada 15.septembra noteikumiem Nr.1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, bet pārējiem piedāvājumiem piešķirtie punkti tiek aprēķināti saskaņā ar formulu:

K5.5.3.2= Cver / Cmax x 5, kur

K5.5.3.2– kritērija novērtējuma rezultāts;

5 – kritērijam maksimālais noteiktais iegūstamo punktu skaits;

Cver – vērtējamā pretendenta piedāvājumā iepirkuma priekšmeta daļā piedāvātais produktu skaits, kas ir sertificēti IASI vai BRSI;

Cmax – lielākais no pretendentiem piedāvātais produktu skaits iepirkuma priekšmeta daļā, kas sertificēti IASI vai BRSI.

Ja Pretendenta piedāvājumā iepirkuma priekšmeta daļā ir iekļauti produkti, kas vienlaikus ir sertificēti gan kādā no pārtikas kvalitātes shēmām, gan integrētajā vai bioloģiskajā sertifikācijas institūcijā (ES), punkti tiek piešķirti tikai par sertifikāciju kādā no kvalitātes shēmām.

* 1. Par saimnieciski visizdevīgāko tiks atzīts piedāvājums, kurš summā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti.
	2. Ja vairākiem piedāvājumiem ir vienāds kopējais punktu skaits, komisija izvēlas piedāvājumu, kuram lielākais punktu skaits tika piešķirts kritērijā ”Piedāvāto pārtikas produktu ar paaugstinātu kvalitāti daudzums”.
	3. Pirms lēmuma par iepirkuma rezultātiem pieņemšanas Komisija attiecībā uz pretendentu, kuram atbilstoši Iepirkuma nolikumā noteiktajām prasībām un izraudzītajam piedāvājuma izvēles kritērijam, būtu piešķiramas līguma slēgšanas tiesības, pārbaudīs nolikuma 3.1.1. un 3.1.2.punktā norādīto apstākļu esamību atbilstoši Publisko iepirkumu likuma 82.prim panta prasībām, izmantojot Ministru kabineta noteikto informācijas sistēmu:
		1. attiecībā uz Latvijā reģistrētu (Latvijā atrodas pastāvīgā dzīvesvieta) pretendentu informāciju par maksātnespējas un likvidācijas procesu, iegūstot no Uzņēmumu reģistra un informāciju par saimnieciskās darbības apturēšanu, iegūstot Valsts ieņēmumu dienesta lēmumu par nodokļu maksātāju saimnieciskās darbības apturēšanu datubāzē. Faktu, ka informācija iegūta minētajās datubāzēs, apliecina izdrukas no šīm datubāzēm, kurās fiksēts informācijas iegūšanas laiks;
		2. attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas) informāciju par nodokļu parādu esamību, tajā skaitā valsts sociālās apdrošināšanas obligāto iemaksu parādiem, kas kopsummā kādā valstīm pārsniedz 150 *euro*, iegūstot Valsts ieņēmumu dienesta administrēto nodokļu (nodevu) parādnieku datubāzes un no Latvijas pašvaldībām, neprasot pretendenta piekrišanu. Faktu, ka informācija iegūta, apliecina izdruka no datubāzes, kurā fiksēts informācijas iegūšanas laiks.
		3. attiecībā uz ārvalstī reģistrētu vai pastāvīgi dzīvojošu pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas izdota ne agrāk kā vienu mēnesi pirms iesniegšanas dienas, un apliecina, ka uz to neattiecas 82.prim piektajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas.
	4. Atkarībā nolikuma 5.7.4.punktā norādītās pārbaudes rezultātiem Komisija:
		1. neizslēdz pretendentu no turpmākās dalības iepirkumā, ja konstatē, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē esošajiem aktuālajiem datiem pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
		2. informē Pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 (desmit) darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai laikā pēc Pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pretendents tiek izslēgts no turpmākās dalības iepirkumā.
	5. Ja Pretendents 10 (desmit) darba dienu laikā neiesniedz nolikuma 5.9.punktā norādītos dokumentus, pasūtītājs pretendentu izslēdz no dalības iepirkumā.
	6. Komisija nosaka saimnieciski izdevīgāko piedāvājumu un pieņem lēmumu par Iepirkuma līguma slēgšanu ar pretendentu, kura piedāvājums atzīts par nolikuma prasībām atbilstošu saimnieciski izdevīgāko piedāvājumu un atbilst pasūtītāja budžeta finanšu iespējām.
1. **Iepirkuma rezultātu paziņošana**
	1. Komisija 3 (trīs) darba dienu laikā pēc lēmuma pieņemšanas nosūta normatīvajiem aktiem atbilstošu paziņojumu visiem pretendentiem, kā internetā mājaslapā <http://www.gulbene.lv/index.php/iepirkumu-procedras> nodrošina brīvu un tiešu elektronisku pieeju pieņemtajam lēmumam.
	2. Iepirkuma uzvarētājam, 10 (desmit) dienu laikā no pasūtītāja uzaicinājuma parakstīt Iepirkuma līgumu nosūtīšanas dienas, jāiesniedz parakstīts Iepirkuma līgums. Ja norādītajā termiņā Iepirkuma uzvarētājs neiesniedz iepriekšminētos dokumentus, tas tiek uzskatīts par atteikumu slēgt Iepirkuma līgumu.
	3. Ja izraudzītais Iepirkuma uzvarētājs atsakās slēgt iepirkuma līgumu ar pasūtītāju, Komisija izvēlas nākamo piedāvājumu ar lielāko punktu skaitu un pieņem lēmumu slēgt līgumu ar pretendentu, kurš iesniedzis šo piedāvājumu, vai pārtraukt iepirkumu, neizvēloties nevienu piedāvājumu.
2. **Iepirkuma komisija**
	1. Komisija ir lemttiesīga, ja Komisijas sēdē piedalās vismaz 2/3 (divas trešdaļas) no Komisijas locekļiem, bet ne mazāk kā 3 (trīs) komisijas locekļi.
	2. Komisijas tiesības:
		1. rakstiski pieprasīt, precizēt iesniegto informāciju no Pretendentiem, kas piedalās Iepirkumā;
		2. pārbaudīt visu Pretendentu sniegto ziņu patiesumu;
		3. pieaicināt Komisijas darbā speciālistus vai ekspertus ar padomdevēja tiesībām;
		4. veikt citas darbības saskaņā ar Publisko iepirkumu likumu, šo Nolikumu un citiem normatīvajiem aktiem.
	3. Komisijas pienākumi:
		1. izskatīt Pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā;
		2. pieņemt lēmumu;
		3. veikt citas darbības saskaņā ar Publisko iepirkumu likumu, šo Nolikumu un citiem normatīvajiem aktiem.
3. **PretendentA tiesības un pienākumi**
	1. Pretendenta tiesības:
		1. iesniedzot piedāvājumu, pieprasīt apliecinājumu par piedāvājuma iesniegšanu;
		2. pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta zīmogu un pārstāvja parakstu;
		3. veikt citas darbības saskaņā ar Publisko iepirkumu likumu, citiem normatīvajiem aktiem un šo Nolikumu.
	2. Pretendenta pienākumi:
		1. ja piedāvājums tiek sūtīts pasta sūtījumā, Pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu Pasūtītāja norādītajā adresē līdz Nolikumā noteiktajam termiņam;
		2. rakstveidā, Komisijas norādītajā termiņā, sniegt atbildes un paskaidrojumus par piedāvājumu uz Komisijas uzdotajiem jautājumiem;
		3. līdz ar piedāvājuma iesniegšanu apņemas ievērot visus Iepirkuma Nolikumā minētos noteikumus.
4. **NOLIKUMA PIELIKUMI**

Iepirkuma Nolikums sastādīts un apstiprināts latviešu valodā uz 11 (vienpadsmit) lapām un 5 (pieciem) pielikumiem, kas ir šī nolikuma neatņemamas sastāvdaļas:

1. pielikums – Pretendenta pieteikums dalībai iepirkumā.

2. pielikums – Tehniskā specifikācijas forma.

3. pielikums – Finanšu piedāvājuma forma.

4. pielikums - Apliecinājuma forma par pārtikas produktu piegādēs izmantojamo transportlīdzekļu atbilstību;

5. pielikums – Iepirkuma līguma projekts.

Iepirkuma komisijas priekšsēdētājs Juris Duļbinskis